[-----------------------] [εδοξε ται βουλαι και τωι δαμωι γνωμα π]ρ[οσταταν περι] [ων δαλιοι ψαφισμ]α κ[αι πρεσβευταν α]ποσ[τειλαντες κυν]θια[δαν] αξιουντι ταν τιμαν αις τετιμακαν[τι φι]λ[ι]ππον τον ιατρον αναγορευσιν τε δομεν των ασκλαπιειων εν τωι γυμνικωι αγωνι και οπως υπομναμα υπαρχη ες τομ παντα χρονον αναγραψαι το ψαφισμα ταν τιμα[ν] ες σταλαν και αναθεμεν ες το ιερον του ασκλαπιου ακολουθως δε και ο πρεσβευτας διελεγη τοις εν τω ψαφισματι γεγραμμενοις οπως ουν ο δαμος δαλιοις τε φαινηται υπακουων τα αξιουμενα και τοις αυτου πολιταις επι τοις διδομενοις αυτοις τιμιοις υπο ταμ πολιων συναδομενος τε και συνκατασκευαζων επιφανεις τας τιμας δεδοχθαι δομεν αυτοις ταν αναγγελιαν καθοτι αξιουντι τοι δε προσταται και ο αγωνοθετας επιμεληθεντω τας αναγορευσιος μισθωσαντω δε και τοι πωληται αναγραψαι το ψαφισμα καθ οτι τετιμαται φιλιππος υπο δαλιων ες σταλαν λιθιναν και αναθεμεν ες το ιερον του ασκλαπιου τοπον δε αποδειξαντω τοι προσταται το δε αναλωμα τοι ταμιαι τελεσαντω απο των ες τα υπο πωληταν εργα μισθουμενα τον δε πρεσβευταν καλεσαι επι ξενια ες το πρυτανειον δοντω δε αυτωι και τοι ταμιαι ες θυσιαν απο των προπεπορισμενων χρηματων δραχμας πεντηκοντα.
Kos Isl. — Asklepieion — ca. 195 BC?
 ca. 195 BC?